L 71/6
FI
Euroopan unionin virallinen lehti
9.3.2023
(14)
Lisäksi samankaltainen happopitoisuus ei voi aiheuttaa sekaannusta nimitysten ”Aceto Balsamico di Modena” (SMM) ja ”Aceto Balsamico Tradizionale di Modena” (SAN) välillä eikä johtaa jälkimmäistä tuotetta koskevaan mielleyhtymään.
Vaikka kummankin nimityksen mukaisilla tuotteilla on tiettyjä yhteisiä ominaisuuksia, kuten happopitoisuus, ne on valmistettu eri raaka-aineista ja niiden osalta noudatetaan erilaista tuotantomenetelmää, joten kyse on yhä eri tuotteista.
(15)
Lopuksi on todettava, että tuotetta ”Aceto Balsamico di Modena” (SMM) ei ole määritelty viinietikaksi eikä siihen siten sovelleta viinietikkaa koskevia sääntöjä varsinkaan vähimmäishappopitoisuuden osalta.
(16)
Mitä tulee vastaväitteisiin, jotka koskevat pullojen kokovalikoiman laajentamista, muutoksen ei voida katsoa asettavan rajoituksia ”Aceto Balsamico di Modenan” pakkaamiseen osallistuville toimijoille.
Uusien pakkauskokojen (esim. 0,100 litraa, 0,150 litraa, 0,200 litraa ja 1,5 litraa) käyttöönoton voidaan päinvastoin katsoa vapauttavan pullotusedellytykset.
”Aceto Balsamico di Modenan” markkinoinnista laajemmalla pullokokojen valikoimalla mahdollisesti seurauksena olevan lisääntyneen kilpailun potentiaalinen vaikutus olisi EU:n kilpailupolitiikan perusperiaatteiden mukainen, eikä sen pitäisi katsoa vahingoittavan tuotteen ”Aceto Balsamico di Modena” (SMM) mainetta.
(17)
Yhtenäisen asiakirjan 3.5 kohtaan sisältyvien vetoisuudeltaan alle 0,250 litran astioiden ominaisuuksien tarkoituksena on varmistaa yhdenmukaisuuden vähimmäistaso pulloille, joissa tuotetta myydään.
Tämä pakkaussääntö ei sisälly tuotteen kuvaukseen eikä sitä selitetä tarkemmin tuotteen erityisyyden osalta yhtenäisen asiakirjan kohdassa, joka koskee tuotteen ja maantieteellisen alueen välistä yhteyttä.
Näin ollen sitä ei voida pitää tuotteen esillepanon kannalta olennaisena piirteenä.
Koska nämä vaatimukset koskevat ainoastaan uusia astioita, joiden vetoisuus on alle 0,250 litraa ja jotka eivät olleet sallittuja ennen tätä muutosta, kiistanalainen muutos ei vaikuta kielteisesti ”Aceto Balsamico di Modenan” pullottajien jo tekemiin pakkausinvestointeihin eikä näin ollen aiheuta niille taloudellisia tappioita.
(18)
Tarkastuselintä koskevia tietoja ei ole annettu suoraan yhtenäisessä asiakirjassa, koska niitä ei komission täytäntöön­ panoasetuksen (EU) N:o 668/2014 (5) liitteen I mukaan vaadita.
Nämä tiedot on kuitenkin sisällytetty tuoteeritelmään asetuksen (EU) N:o 1151/2012 7 artiklan 1 kohdan g alakohdan mukaisesti.
(19)
Mitä tulee vastaväitteiden esittäjien vastalauseisiin, jotka koskevat vaadittua isotooppisuhteen parametrien noudattamista, tällaiset parametrit on otettu käyttöön sitä varten, että voidaan paremmin havaita viinietikan mahdollinen väärentäminen ja parantaa ”Aceto Balsamico di Modenan” valvontajärjestelmää.
Isotooppisuhde tarkastetaan joka tapauksessa tuotantovaiheessa, joten se koskee ainoastaan ”Aceto Balsamico di Modenan” tuottajia.
(20)
Tämän vuoksi olisi hyväksyttävä nimitystä ”Aceto Balsamico di Modena” (SMM) koskevan eritelmän muutokset, jotka on julkaistu Euroopan unionin virallisessa lehdessä.
(21)
Tässä asetuksessa säädetyt toimenpiteet ovat maataloustuotteiden laatupolitiikkakomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla Hyväksytään nimitystä ”Aceto Balsamico di Modena” (SMM) koskevan eritelmän muutokset, jotka on julkaistu Euroopan unionin virallisessa lehdessä.
(5) Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).